আগামীকাল গঙ্গা জলচুক্তি নিয়ে বৈঠকে বসবে ভারত-বাংলাদেশ

ওয়েবডেস্ক- গঙ্গা জলচুক্তি (Ganga water Treaty) নিয়ে আগামী ৯ সেপ্টেম্বর, মঙ্গলবার বৈঠকে বসতে চলেছে ভারত-বাংলাদেশ (India-Bangladesh) । এই বিশেষ বৈঠকে ভারত ও বাংলাদেশের যৌথ নদী কমিশনের কর্মকর্তারা যোগ দেবেন। এই বৈঠকে নানা পর্যালোচনা এবং সংশোধন নিয়ে আলোচনা হতে পারে বলে মনে করা হচ্ছে।

জানা গেছে, ঢাকার পক্ষ থেকে যৌথ নদী কমিশনের সদস্য মহম্মদ আবুল হোসেনের (Joint Rivers Commission member Mohammad Abul Hossain) নেতৃত্বে একটি কারিগরি দল নয়াদিল্লির বৈঠকে যোগ দেবেন। প্রতি দু বছর দুবার করে ভারত-বাংলাদেশের মধ্যে গঙ্গা নদীর জলবণ্টন চুক্তি নিয়ে আলোচনা হয়। সেই মতো চলতি বছরের মার্চে দু পক্ষের মধ্যে দিল্লিতে যৌথ নদী কমিশনের বৈঠক অনুষ্ঠিত হয়েছিল।

৬ মার্চ ফারাক্কায় গঙ্গা নদীর জলবণ্টন চুক্তি সম্পর্কিত যৌথ কমিটির ৮৬তম সভা এবং গত ৭ মার্চ কারিগরি পর্যায়ের বৈঠক হয়েছিল,যা দু দেশের মধ্যে নিয়মিত বৈঠক।

বাংলাদেশের সংবাদমাধ্যম সূত্রে জানা গিয়েছে, সেই দেশের নদী কমিশনের সদস্য আবুল হোসেনের নেতৃত্বে সোমবারই ঢাকা থেকে দিল্লির উদ্দেশে রওনা দেওয়ার কথা রয়েছে ১০ সদস্যের এক প্রতিনিধি দলের। মূলত গঙ্গা জলচুক্তির সঠিক ভাবে বাস্তবায়ন হচ্ছে কি না, সেটি দেখাই এই বৈঠকের প্রধান বিষয়। সমস্ত বিষয় খতিয়ে দেখে বাংলাদেশের প্রতিনিধিরা জানুয়ারি থেকে মে মাস পর্যন্ত পশ্চিমবঙ্গের ফরাক্কা ব্যারাজে থাকেন। প্রতিদিন চার বার করে জল ছাড়ার পরিমাণ খতিয়ে দেখেন তারা। গঙ্গার জলবণ্টন ছাড়াও তিস্তা (Treaty Of Teesta) এবং অন্যান্য আন্তঃসীমান্ত নদীগুলির বিষয়েও আলোচনায় উঠে আসতে পারে।

আরও পড়ুন – রাত পোহালেই উপরাষ্ট্রপতি নির্বাচন, শেষ মূহুর্তের প্রস্তুতি তুঙ্গে

ভারত ও বাংলাদেশের মধ্যে প্রবাহিত গঙ্গার জলবন্টন নিয়ে ১৯৯৬ সালে ওই চুক্তি স্বাক্ষরিত হয়েছিল। সই করেছিলেন ভারতের তৎকালীন প্রধানমন্ত্রী এইচ ডি দেবেগৌড়া ও শেখ হাসিনা। এই চুক্তি মেয়াদ ছিল ৩০ বছর। সেই চুক্তির মেয়াদ ২০২৬ সালে শেষ হবে।

বাংলাদেশ ও ভারতের মধ্যে ৫৪টি অভিন্ন নদী রয়েছে। গঙ্গা ছাড়া আর কোনও নদীর জলবন্টনের চুক্তি হয়নি। তিস্তার জলবন্টন নিয়েও এখনও কোনও মীমাংসা হয়নি। গত ৬-৭ মার্চ কলকাতায় বাংলাদেশ-ভারত যৌথ নদী কমিশনের বৈঠক অনুষ্ঠিত হয়েছিল।

দেখুন আরও খবর-